Molnár Dávid Márk

**BÉBI**

egyfelvonásos

BARBI

BARNI

BÉBI

LITERA

ELSŐ MAGYAR KARANTÉNSZÍNHÁZ

DRÁMAPÁLYÁZAT

2020

BÉBI Számolj hangosan, ameddig csak tudsz!

BARBI Egy, kettő, három, négy, öt, hat, kilenc, tíz, öt, hat, aki bújt, aki nem, megyek! (Nevet.) Hol lehet a Bébi? Hol lehet Bébi Bébike Bébi Bébi, hol vagy? Megvagy! Bébike! Megvagy! Nincs itt. Megvagy, megvagy! Jól elbújtál, de most kereslek, hogy hol vagytok! Bébike! (Sír.) Bébike! Hol vagy? Megvagy!  
BÉBI Megvagyok. Na, keresd meg a Barnit!

BARBI Gyere velem! Ne, ne gyere, itt van, megvan a Barni is!

BARNI Bébi, te jössz, számolj!

BÉBI Akkor leülök a kanapéra és számolok.

BARNI Nem, feküdsz!

BÉBI Fekszem, miért?

BARNI Fordítva, kicsit fordítva legyél!

BÉBI Mennyit számoljak?

BARNI Húsz.

BARBI De hová bujjak el?

BÉBI Azt nem mondhatom meg neked, én foglak megkeresni, kérdezd meg a Barnit!

BARNI Gyere Barbi!

BÉBI Egy, kettő, három, négy...

BARBI Barni, gyere!

BÉBI Öt, hat, hét, nyolc, kilenc, tíz, tizenegy,

BARBI (Nevet.)

BÉBI Ez így nagyon hangos. Tizenegy, tizenkettő, tizenhárom, tizenkilenc, húsz, aki bújt, aki nem, jövök! Hát, vajon van-e valaki a Barbi szobájában? Vajon van-e valaki az ágyban? Csak a plüssállatok. De, ki van itt, a dobozban? Ki van itt, a szekrényben? Hát, ez meg vajon mi lehetett? Megvagy!

BARBI (Nevet.)

BÉBI Nézzük meg a Barni szobáját! Gyere! Vajon van-e valaki a szobájában? Nincs itt, de szép rend van nála, nem úgy mint nálad.

BARBI Rend ne legyen!

*A lakásban*

BÉBI Rendbe teszem ezt a Brome böngészőt, bazdmeg, mert megnyitva, kábé huszonötezer élő közvetítés, feltöltött színdarab, koncertek, komolyzenei koncertek, külföldi színházi előadások, karantén bulik, barangolás múzeumokban, képtárak, online letölthető tartalmak, pornó, Betflix, BBO, Bimeo, privát csoportok színházaknak a Bacebookon, segítő csoportok a karantén idejére, öö, mémek, vicces videók, Banzselika Babpatron is csinált videót az otthoni húsvétázosáról, ugye Bajgetosz show, Binstagrammon a Bsíkideg, online rádiók a világ bármely területéről, filmek amiket meg akarok nézni, mondjuk munkám az nincs, de geci egy pattanásom van itt, meg valamelyik nap kint voltam az erdőben és kullancsom is volt, a kurva életbe, hogy itt ez a pattanás az arcom közepén. Bazmeg ömlik a vér a pattanásomból. Na ezt hogy olvassa majd fel valami színész. Au! Tiszta vér minden. Bodza? Olyan pattanás, amikor a pattanáson belül még egy pattanás van, na ez ez ez, egyszerre kifejező és kurvára bosszantó. Bodza itt vagy? Hallo?

*A lakásban*

BÉBI Hallod, adj már egy slukkot, Bodza!

BARBI Persze, voltunk ilyen buszos kiránduláson. Baltikum. Az ugye az a Bitvánia, Bettország...

BÉBI Aha, hát ott van a balti tenger?

BARBI Hát.

BÉBI Aha, igen, igen, Bitvánia, Bettország, Belsinkiország.

BARBI Nem, a Belsinkiország az nincs benne.

BÉBI Nem, az nincs, ezt mondom én is, hogy Bitvánia, Bettország és khm, és akkor igen, akkor van még ott egy ország.

BARBI Bészt.

BÉBI Igen, Bészt. Mi van Bettországban? Senkit nem ismerek ott.

BARBI Ja, én is nagyon el akarok menni északra, csak geci drága. Vagy ott az van, hogy az kurva kibaszott drága, szóval ha még meg is oldod valahogy a szállást, meg a repjegyeket, akkor is az van, hogy így elmenni kajálni egyet, meg bemenni egy múzeumba…

BÉBI Nem eszel, hát most öt napig kibírod.

BARBI Ja, egyébként persze, zsömi!

BÉBI Meg parizer és kész.

BARBI Nem, a májkrémet a táskádba el tudod tenni.

BÉBI A májkrémet meg a tubusos sajtot.

*A lakásban*

BÉBI Fröccsöt vörösborból? És csak úgy a saját helyzetembe helyezkedni? Ha van egyáltalán olyan. Bár, mikor tapasztalhatnám meg jobban, mint most? Üresnek érzem magam, valamerre el kell billenem, hogy kicsit más formát vegyek fel. Legalább külsőleg ha a belsőt nem is találom. De a bor segít, meg az, hogy este van. Bár a bor vizes, az este meg langyos. Ez akár pozitív is lehet, egy langyos este. Legyen párbeszéd. Párbeszédet könnyű írni.

BARNI Szia!

BARBI Mhm!

BÉBI Minden párbeszéd így kezdődik, hogy szia. Nyilván nem, ö nem nem, pölö ezt sem tudom, hogy mikor köszön egy, azt el tudom képzelni, hogy mikor köszön egy szülő egy gyerekének először, de mikor köszön egy gyerek a szüleinek először? Elképzelem, hogy megszületik egy gyerek és akkor amikor magához öleli az anya, akkor azt mondja, hogy szia. Vagy valami olyasmit. A szia nem rossz. Vagy az apuka is, megfogja és szia. De a gyerek nem tudom mikor mondja, biztos nem ez az első szava, de még csak nem is a tizedik. És akkor, itt már szia nélkül elkezdődik a párbeszéd. Szóval kezdődhet úgy is párbeszéd, hogy mama. Ami biztos a legtöbb gyereknek az első szava. Szóval belép és azt mondja, hogy:

BARNI Mama!

BARBI Mi van?

BARNI Semmi, csak jól esik kimondani.

BARBI Na, gyere ide!

BARNI Nem a kutyád vagyok, hanem a gyereked.

BARBI Jólvan, na, gyere már ide. Tudod, hogy nagyon szeretlek.

BARNI Tudom.

BARBI És azt is tudod, hogy miért?

BARNI Nem tudom.

BARBI És kíváncsi vagy rá?

BARNI Nem.

BARBI Jó. Akkor nem mondom el neked. De ilyenkor így felbugyog bennem valami.

BARNI Mi bugyog fel benned?  
BARBI Ilyen különös hangok: putypurutypurutypuruty. Ilyesmi. Valahol, egy-két szinttel mélyebben. Csak úgy onnan szólnak ezek a hangok.

BARNI De mi az ami ebben zavaró? Vagy zavar egyáltalán?  
BARBI Nem, nincs ebben semmi zavaró. Na miért mondtad, hogy mama?  
BARNI Hát csak azért mondtam, hogy mama, mert gondoltam, hogy ha ezt így elkezdem mondani, talán majd kizuhannak még belőlem egyéb szavak utána, és egyébként ez is történik.

BÉBI De hogy ezek olyan szavak-e amikről azt akarom, hogy mások is hallják, azt nem tudom még, nem tudom.

BARBI Hát de csak annyi, hogy leírod és akkor elolvassák, nem?  
BÉBI De, de, igen, persze.

BARBI Elolvassák és akkor eldöntik, hogy.

*A lakásban*

BARBI ...hogy a kurva életbe már, a helyedre, takarodjál be a helyedre, takarodj, nem viccelek bazdmeg, a helyedre, takarodj már, gyere ide, gyere ide, gyere ide, bazdmeg, gyere ide, a helyedre menjél már, hagyd abba, hagyd már abba, hol a helyed, hol a helyed, hol a helyed, menjél már!

*A lakásban*

BÉBI Helyben vagy már? Na igen, csak kurvára lefagytál az előbb, azért azért raktalak már le, na amikor megnéztem azt, hogy mi volt pont egy évvel azelőtt és láttam, hogy a BÜPÁba mentem és gondolkoztam, hogy így mi mi mi volt a BÜPÁban, és így, ja igen és az volt, hogy beírtam a BÜPA oldalára azt a napot és ott láttam az előadót akiről még így életemben nem hallottam. És így, hát én nem tudom, hogy ez kicsoda, soha egy számot nem hallottam tőle, vagy hát lehet, hogy BouTubeon szembejött, de hogy nem voltam koncertjén, az biztos. De és akkor tényleg így megnéztem háromszor a dátumot, hogy az-e, megnéztem, hogy honnan mentem. ‘Bristól mentem oda és akkor ráírtam ‘Brisra, hogy így emlékszik-e. Nem, mondta, hogy nem voltunk a BÜPAban, meg így nem hallott erről az arcról soha, nem tudom és tényleg így elkezdett beszűkülni a világ, hogy nem értem, bazdmeg, hogy hogy nem emlékszem arra, hogy mi volt pont egy évvel ezelőtt vagy, hogy érted, így mi van az emlékeimmel baszki, és így igazából az derült ki kábé egy óra alatt állt össze a kép bennem, hogy elmentünk, ott voltunk, de semmire nem emlékszem, mert így aznap este iszonyatosan betéptünk a ‘Brissal.

*A lakásban*

BARBI Nem tudom, nekem tényleg igazából ez fontos, jó nem csak ez, de mondjuk az őszinteség a legfontosabb a hangban. Tehát mondjuk így elolvasom ezeket a verseket és így inkább a hang, nem tudom, a póz meghatározza a hangot, és ha így valaki így még ez, hogy tényleg ez, hogy tényleg úgy írni, hogy abban az legyen, hogy na, ezt majd valaki olvassa és akkor majd ezt meg ezt fogja gondolni, na ezt, na ezt ne geci, vagy valamiért most ezt nehezen viselem. De lehet, hogy csak féltékeny vagyok egyébként, mármint a pénzre, valószínűleg arra egyébként, mármint arra persze mindenképp. Nem tudom, hogy a hatásfokra féltékeny vagyok-e, szerintem nem annyira, de a pénzre igen. Mi a faszért nem írok verseket, ha most írnék egyet, ez lenne a címe, petyhüdt irodalmi falloszom megmerevedése, mint a filmekben. Vagy arról írnék benne, hogy féltem apámtól gyerekkoromban. Tudom, hogy ha belépénk ebbe a valamilyen izébe az kurvajó lenne nekem, mert az tényleg egy ilyen közösségi, amire egyébként őszintén vágyom, de igazából nem mentem el soha, szóval nincs saját tapasztalatom ezekről a dolgokról, de akkor is mondjuk van ilyen, nem, hogy valaki olvas valamit és az így nem keltette fel az érdeklődését vagy esetleg még irritálja is, és nem az az irritálás ami ilyen gyümölcsöző irritálásnak tűnik, nem az az irritáció amikor valamit tényleg így addig kaparok amíg felsejlik alatta valami, de lehet egyébként, de nem ennek érzem, hanem ö, hanem ö, szép szépelgésnek, ami lehet, hogy az iróniánál jobb, lehet, lehet, csak nem tudok, nem tudom mi bosszant benne, mi a fasz, mi bosszanthat benne, mondjuk felolvasok egy verset, beszéljünk a konkrétumokról.

*A lakásban*

BARNI Barbi! Menj már arrébb Barbi, most én is! Barbi!

BARBI Á!

BARNI Barbi!

BARBI Á!

BÉBI Nagyon sok mindent lehet rajta csinálni, szóval lehet például az, hogy egyikőtök ezt tekergeti másikótok azt.

BARBI Á!

BARNI Ez mire jó?  
BÉBI Na az van, hogy itt, ha ezt tekered akkor látod, hogy villog. Annak van egy tempója és ha lenyomsz egy hangot akkor az ebben a tempóban változtatja a hangját. Értitek? Tehát ahogy az villog.

BARBI Én is!

BARNI Én is!

BÉBI Ahogy ez villog, olyan gyors ahogy ez a hang változik.

BARNI Te jó ég! Barbi most már én jövök

BÉBI Na egy picit add oda Barninak ő is had kísérletezzen.

BARBI Én is!

BARNI Kicsit hadd játsszak vele!

BÉBI Na, játszatok, csak abban segítsetek már, hogy mit egyek.

BARNI Reggeliző pelyhet. Idefingott valaki.

BÉBI Jó.

BARNI Barbi, te tekergesd ezt én meg nyomom.

BARBI Á! (Nevet.)

BÉBI Nekem ez az egyik kedvencem, ezzel azt tudjátok beállítani, hogy mennyi magas hang legyen benne, ha eltekered a másik irányba szépen leveszi a magas hangokat, de ha teljesen le van tekerve akkor semmi sem hallatszik. Kimegyünk a napra?  
BARBI No!

BÉBI Hoppá milyen jó ritmust találtatok!

BARNI Ilyen hangja van a Bransformersnek is.

BÉBI Kinek?

BARBI Valami ilyesmi asszem. Vagy ez olyan mintha valaki...

BARNI Mi?

BARBI Jajj, most megijedtem!

BARNI Á! Én nem ijedtem meg.

BÉBI Nem hát.

BARBI E mi?

BÉBI Hm?

BARBI E?

BARNI Micsoda?

BÉBI Hát nem tudom, te is hallod mi történik ha megnyomod.

BARNI Így baktata a ... mi az, a ló. Á!

BARBI De hogy kell zenélni?  
BÉBI Hát így. Ez is zene.

BARBI Lekapcsolod ezt?

BÉBI Micsoda?

BARBI Lekapcsolod?

BÉBI Még a Barni játsszon rajta.

BARBI Ne!

BARNI Mire jó, ha ezt feljebb tolom, ezt a középsőt?

BÉBI Úgy van hogy ezen látod egyébként, mondjuk így látod, hogy van jel, nincs jel, van jel, nincs jel, így meg az van, hogy átmegy az egyik hangból a másikba. Egyszerre csak egy hangot tudsz lenyomni.

BARBI (Nevet.)

BARNI Ez nagyon jó, ilyen hangja van az autónak amikor riaszt, ez a riasztó, a börtönből kiszöktek.

*A lakásban*

BARNI Hát, hogy elég szellemes-e, vagy megfelel-e a helyzetnek. Mindenen túl van-e? A született poszt? Át van-e rajta engedve eléggé ez az egész téma, amiről kérték, hogy ezzel foglalkozzunk, mert hogy ez micsoda lehetőség, ugye, hogy művészileg is ezt a helyzetet megragadjuk, hogy ilyen még nemigen volt és most ez, ja és itt ez a lehetőség is, hogy neves színészek felolvassák azt amit írtál. Hogy olyan emberek olvassák fel amit írtál, akik már felolvastak egy csomó mindent, vagy vagy vagy legalábbis biztos, hogy olvastak már egy csomó mindent és vettek is részt ilyen felolvasó dologban is, lehet, hogy nem olyan sok ember előtt, mint majd most, persze most emberek nem lesznek, mert virtuális lesz, de hogy, érted, felolvasószínház, ez németországban már nagyon megy.

BARBI Mondjuk ha lenne egy hangod, mondjuk hangja az mindenkinek van, mondja bennem egy hang. Igen, csak ugye, ne halljuk, hanem csak leírva lássuk ezt a hangot, ami karakteres, de azért így kapcsolódik a korhoz is, de de de de azért személyes is. És könnyed. Egyébként most már szerintem az fontos, hogy könnyed legyen. Mert csodálatos dolog, hogy ha valahogy sikerül az egyszerű dolgokban megmutatni a a a tartalmat. Tehát, hogy a forma mondjuk tényleg ilyen letisztult, meg egy higgadt hangnem és akkor ahhoz kapcsolódik egy szépség. És és, de tényleg nem is ez a szépség a lényeg, hanem hogy tartalmilag van, mintha csak csomó súlyos téma előjönne, de nem direktbe, hogy csak így átsejlik. Hát, ugye nem foglal állást, felmutat helyzeteket inkább.

BARNI De valahogy össze kéne fűzni a részleteket, így fésülni, például futhatna két szál, lehetne ebből az analizálós hangból valami. Ezt a hangot nem szeretném elengedni, mert nagyon magaménak érzem, de lehetne egy másik szál és a kettőt összekötni, vagy több szál is lehetne, de ez szerintem pár napon belül kiderül, például csinálhatnék felvételt a Bodzával való találkozás alatt, egy hangfelvételt és akkor azt is leírhatnám, hogy vagy csinálhatnék úgy egy felvételt, hogy nem szólok neki, mert szerintem akkor én is így elfelejteném és akkor megmondanám neki, hogy negyven percet felvettem a beszélgetésünkből és ha akarja akkor letörlöm, ha meg nem akarja, akkor meg akkor meg, szóval ha akarja letörlöm, de máskülönben meg szívesen felhasználnám így átírás nélkül.

*A lakásban*

BARBI Egyszer a Bereszlay Benő dumált nekem a Buriban szerintem két órán keresztül valami volt nőjéről és egyszerűen egyszerűen nem tudtam, azt hittem már meg…, hánynom kellett azon a ponton, pisilnem, majdnem elaludtam és nem bírtam neki azt mondani, hogy hagyjon békén. Meg mindig az volt esténként, ezért utáltam az esti műszakot, hogy bejöttek Bastiannak az olasz haverjai és akkor mindig az volt, hogy ez egy kurva pici hely, de bazdmeg, bent áll tíz olasz férfi és üvöltöztek, és limoncsellóztak meg söröztek és akkor azt mind ingyen kellett így odaadni és közben egyébként nekem meg dolgoznom kellett, szóval az volt, hogy így valaki próbált egy pizzát kérni és így üvöltve kellett, hogy és milyen, hogy hány szeletet kellett, mert üvöltve beszélgettek az olaszok. Soha, bazdmeg, soha, egyszer nem kínáltak meg limoncelloval és mindig ez fájt a legjobban. Soha nem mondta azt senki, hogy tessék Bodza, itt van egy izé, kicsit könnyítsünk a helyzeten, de mindig az volt, hogy titokban kiloptam egy sört a hűtőből. De az volt a legrosszabb, amikor egyszer valaki egyszerre összehányta a csapot fent és összeszarta a wct. És így a Bastian mondta, hogy hát akkor így menjünk fel és takarítsuk ki és egyébként kurva jó fej volt, hogy így vállalta a felét és hogy akkor én melyiket szeretném, eldönthetném. Én a hányást választottam, de hát össze volt szarva a wc, mellé, köré, mindenhova, de a csap meg el volt dugulva és állt benne a hányás és így bele kellett nyúlni. Tekersz nekem egy cigit, Bébi?

BÉBI Nem.

*A lakásban*

BARBI De! Bébi!

BÉBI Mi van, Barbi?

BARBI Nem tudom ezt csinálni mert szétrombolt.

BÉBI Micsoda? Szétromboltad?

BARBI Nem, magától.

BÉBI Jó, ez csak egy bunker volt, bármikor újra lehet építeni. Szeretnéd újraépíteni?

BARBI Igen!

BÉBI Jó akkor bújj vissza! Így, ez így, ez jön ide, ez meg a fejedre rá. Tessék, el vagy bújva. Hol lehet a Barbi? Hát hogy kerültél ide? Mi fáj?

BARBI Nem megyek ki.

BÉBI De menjünk ki, most! Na, egy focimeccs! Barbi, te vagy Bejglivel, meg mi együtt Barnival.

BARNI De már tegnap játszottunk.

BÉBI Jó, attól még ma is lehet. Na gyertek, fejezd már be!

BARBI A bunker! Szétesett

BÉBI Fejezd be, gyere ki labdázni! Mi van Barbi?

BARBI *(Sír.)* Sötét lett.

BÉBI Hát egy kurva bunkerben vagy, persze, hogy sötét van!

*Barbi sír*

BÉBI Az istenit már, olvasok ebből: A kis fecskék beláttak a szobába … Mi van Barbi? Na, a kis fecskék beláttak a szobába. Egy fehérköpenyes és egy szomorú arcú ember állt az ágy mellett, melyben egy halovány asszony feküdt. Megint láza van asszonyom, mondta a köpenyes és megcsóválta a fejét. Mit mond az ember, kérdezte Bit? Jó, ugorjunk az akció jelenetekre. Ezt olvastad Barni? Barnabás! Kell olvasni a suliba? Hogy jutott eszedbe?

BARNI Anyu mondta.

BÉBI Ja hogy úgy. Ezt? A Buk-ot mondta? Miért?

BARNI Nem tudom.

BARBI Előtörtem a bunkerből!

BARNI Bix-boxozni akarok!

BÉBI Most ne!

BARBI Előtörtem a bunkerből!

BÉBI Na, akkor menjünk ki a kertbe!

BARBI Én csucsuban vagyok.

BÉBI Hát akkor csucsukálj, vagy inkább hozd ide a pörgős ruhádat, és akkor pöröghetsz benne odakint!

BARBI Pörgős ruha, táncoljunk!

BÉBI Jó, csak hozd ide a ruhádat amiben szoktál.

BARBI Most nem akarom.

BÉBI Jó, akkor gyere táncoljunk!

BARBI Pörgős ruha kell!

BÉBI Ne szórakozz velem, akkor hozd ide! Emlékszel Barni, mutattam ilyen hangszert egyszer, ez egy kürt, egy baritonkürt.

BARNI Aha. Abba tudod hagyni a chips evést?

BÉBI Nem.

BARBI Itt van a ruha.

BÉBI Melyik az eleje? Honnan tudod, hogy melyik az eleje? Én ezt így nem tudom, csak menjünk már ki és hagyjuk már ezt a ruhát!

*A lakásban*

BÉBI Hagyjuk az irodalmat az irodalmárokra. Ez egy színpadi mű, ugye, ebbe kell gondolkodnom, de ugye nem lesz bemutatva színpadon, csak felolvasva, szóval abba kell gondolkodnom, hogy ez egy olyan színpadi mű, amit nem játszanak el, tehát nem nagyon marad más választásom mint hogy egy ilyen egy ilyen tehetetlen szöveg lesz, egy ilyen passzív, egy ilyen egy ilyen szöveg lesz, szerepek, karakterek nélküli gondolatok, szóval így a szövegmondás ami marad ebben a helyzetben, mert ezt eljátszani senki sem fogja, csak így ugye ülve, tehát hogy, tehát én gondolhatok sok mindenre.

BARNI A büdös kurva anyját a kormánynak, akik a saját érdekeik kielégítését előrevalóbbnak tartják jelen állapotban mint azoknak az embereknek a sorsát akik mindent megtesznek azért, hogy egy szar helyzetben helyt álljanak, akik más emberek bizonságát és egészségét szolgálják.

BÉBI De hát az nem fog megvalósulni, de hát ugye erősek a keretek, a korlátok, ezt most nem akarom ilyen párhuzamként felmutatni, csak hogy mégis ez ez most, erősek ezek a keretek, még jó, hogy bárki pályázhat igazából, de azért jó az is, hogy lesznek drámaírók is, akik megírják a drámáikat a dologgal kapcsolatban, mert tehát az irodalmi élet azért az így működik, hogy kell, hogy megjelenjenek ezek az arcok, hogy nézzétek még élek és alkotok és itt egy újabb pályázat, amire jelentkezem és akkor így pénzt, hogy jó, hát, nem ez nem is egy ilyen nagyon pénzes pályázat, vagy az, én nem tudom igazából, persze, hogy nem az, ez az izé, a Brip hajónak meg a mi a a Biterának, így nekik a pályázatuk és erre végülis… El is küldöm Blankának is, hogy írjon ő is valamit erre a pályázatra, esküszöm. De, hogy küldöm el neki? Elküldtem magamnak a linket? Vannak ezek a hm. Borcsa írt, hogy az apukájával mennek ide oda, kocsikáznak, jó, nem tudom, hogy az apukájával-e, szóval, hogy látott szarvasokat meg rókákat is. Meg ilyenek. Akartam neki írni én is, de miért? Sok a… Mosómedvés gifet akart küldeni, de pandásat küldött helyette. Beszarok. Mi a faszom, a bölömbika egy madár? Tényleg egy kurva izgi madár. Bagyar Badártani és Bermészetvédelmi Begybesület. Bazmeg nem hiszem el, hogy unsubscrebolok egy hírlevélről és küldenek egy megerősítő mailt. Leszopom magam. Na várj csak, megadta a rajongóinak a telefonszámát a Branger Brings sztárja, írjatok nekem, ezt most így el kéne olvasni, de, a Boker sztárja önként ment rehabra, Bosmopolitan, Bartin Borsese, igen, nem tudom, BiCaprio, Bavid Bynch predicts a more spiritual, more kinder world after the quarantine ends és 1190 az azonosított koronavírusos esetek száma magyarországon 16 órával ezelőtt, szóval igen. (Énekel.) All by my self, i dont wanna be, all by my self.

*A tetőn*

BÉBI Jajj de fancy vagy a cicával!

BARBI Nem arra megyünk Borisz!

BÉBI Buli lesz Borisz! Fertőtlenítőt elhoztad?

BARNI Mau

BARBI Aha. A másik irányba Borisz!

BARNI Mau

BÉBI Nincsen semmi baj Borisz!

BARNI Mau mau mau

BÉBI Könyörgöm, ne nyávogj!

BARBI Ez egy nagyon idegesítő hangod. Abba hagynám.

BÉBI Nagyon fél. Üljünk le oda.

BARNI Mau

BARBI Bátor.

BÉBI Kéri az összes macska segítségét.

BARNI Mau

BARBI Édesem! Visszhangzik.

BÉBI Visszaviszed? Vagy meddig érdemes szerinted…

BARBI Idehozom.  
BÉBI Vagy azt az izét nem hoztad?

BARBI Micsodát?  
BÉBI Amitől így kifekszik és becsillel.

BARNI Mau

BARBI Ó baszki, tényleg, macskafű. Kihez beszél most?  
BÉBI Ez szerintem csak annyi, hogy segítség!

BARBI Mi van azzal a pályázattal?

BÉBI Semmi, de, hogy azon gondolkoztam, megakadtam baszki, mert így mondanivalója nem lett, vagyis hát amit így meg lehetne érteni, nem tudom, meg szerinted is szükség van egy fikcióra, ahhoz hogy bemutassuk a valóságot? Vagy így, szerinted is ilyen kifordított a kettő viszonya?

BARNI Mau mau!

BARBI Nem értem. Szerinted? Tekersz egy cigit?

BÉBI Tekerek.

BARBI De akkor miért veszed fel a beszélgetéseket?

BÉBI Hát azért, hogy mert hogy leírjam őket.

BARNI Mau!

BARBI Hát, akkor nem fikció. Szóval nem értem. Vagy, most ezt hol olvastad?

BÉBI Nem tudom.

BARBI Na, de elküldöd vagy nem?

BÉBI Hát, de nincs kész, ilyen állapotban meg… Dehogy küldöm el!

BARBI Na, végre! Akkor ezt... erre akkor buli!

BÉBI Ezt raktátok össze?

BARBI Nem, az volt a playlist neve először, hogy “nagyon buli”.

BÉBI És aztán rájöttetek, hogy annyira mégse buli?  
BARBI Nem tudom, valamiért összezavarodtunk. Mert van a “nagyon sírós” playlistünk is, és van valami, van a “nagyon…”, de azt nem sikerült megfogalmazni, hogy az se nem a sírós, se nem a buli, hanem amit így jól esik hallgatni.

BÉBI Aha, “nagyon jól esik”.

BARBI ...ami így vigasz vigasztal. Szóval buli. Be van kapcsolva?

BÉBI Be. Csatlakozhatsz. Váó! (Iggy Popp - Candy) Ez mi? Bowie?

BARBI Iggy.

BÉBI Ez Iggy? De szép hangja van!

BARNI Mau mau mau!

BARBI Na jó, itt lehet már nagyon részegek voltunk és összekeveredtek a playlistek.

BÉBI Buli van, brühühü!

BARBI Kurvára ez volt!

BARNI Mau mau!

BÉBI Mindegyik listán ugyanazok a számok vannak?

BARNI Elnézésüket kérem, sajnálom, nagyon izgulok. Elölről kezdhetném?

*Sötét*

2020